**Ресурстық орталықтардың жұмысын үйлестіру және шағын жинақты мектептерді дамыту зертханасының**

 **2021-2022 оқу жылында атқарылған жұмыстарының сараптамасы**

**Мақсаты:** Шағын жинақты мектептер мен Ресурстық орталықтардың әдістемелік қызметін ұйымдастыру және жүзеге асыру, аудандық білім бөлімдерінің әдіскерлерін, Ресурстық орталықтар мен шағын жинақты мектеп басшыларына әдістемелік көмек көрсету.

**Міндеттері:**

1. Шағын жинақты мектептердегі оқу – тәрбие үдерісін тиімді ұйымдастыру бойынша ақпараттық, кеңестік және талдамалық көмек көрсету;
2. Шағын жинақты мектептерде заманауи білім беруді дамытудың өзекті мәселелері мен болашағы туралы, тірек мектебінің (РО) магниттік мектептермен жұмысты ұйымдастыруы бойынша әдістемелік семинарлар өткізу;
3. Педагогтардың озық тәжірибелерін зерделеу, жалпылау және тарату;
4. Зерттеулерді ұйымдастыру және жүргізу;
5. «Ауыл мектебі», «Ауыл – қала» жобаларын іске асыру.

2021-2022 оқу жылында Қарағанды облысы бойынша 9 селолық аудандарда және Қарағанды, Жезқазған, Қаражал қалаларында барлығы 205 шағын жинақты мектептер жұмыс жасады (өткен оқу жылында – 219).

Барлық 205 ШЖМ-тің 37 – бастауыш, 56- негізгі орта, 112- жалпы білім беретін мектептер.

|  |  |  |  |  |
| --- | --- | --- | --- | --- |
| **№** | **Аудан/қала**  | **Оның ішінде ШЖМ саны**  | **Тірек мектептері****( 01.06.2022ж)** | **Бекітілген магниттік ШЖМ (01.06.2022ж)** |
| 1 | Абай | 10 | 4 |  *10* |
| 2 | Ақтоғай | 18 | 5 | *16 (2 ШЖМ – РО)* |
| 3 | Бұқаржырау | 25 | 5 | *24 (1 ШЖМ – РО)* |
| 4 | Жаңаарка | 16 | 3 |  *16* |
| 5 | Қарқаралы | 28 | 5 | *26 (2 ШЖМ – РО)* |
| 6 | Нұра | 25 | 4 | *23 (2 ШЖМ – РО)* |
| 7 | Осакаровка | 27 | 5 |  *27* |
| 8 | Ұлытау | 13 | 3 |  *13* |
| 9 | Шет  | 36 | 5 | *35 (1 ШЖМ – РО)* |
|  |  | **198** | **39** | **190 + 8** |
|  | Караганда | 1 |  |  |
|  | Жезказган | 3 |  |  |
|  | Каражал | 3 |  |  |
|  |  | **7** |  |  |
|  | **БАРЛЫҒЫ:** | **205** |  |  |

Шағын жинақты мектептерге қолдау көрсету әр аудандағы орта мектеп базасында құрылған 39 тірек мектептері (Ресурстық орталықтары) арқылы жүзеге асырылады, оларға **190**  шағын жинақты мектептер бекітілген (себебі 8 – ресурстық орталықтар – ШЖМ). Ресурстық орталықтар ауыл мектептері оқушыларының сапалы білім мен заманауи ақпараттық ресурстарға қол жетімділігін қамтамасыз етудің тиімді тәсілдерінің бірі ретінде шағын жинақты мектептердегі оқу үрдісін ұйымдастыруды жетілдіру жұмыстарын жүргізді. Ол үшін:

- тірек мектептері (РО) мен олардың құрамына енген магниттік ШЖМ-дің бірыңғай оқу жұмыс жоспарлары, сабақ кестелері құрылған;

- сессиялық және сессияаралық кезеңдерде шағын жинақты мектептердің тірек мектептерімен (РО) жұмыс атқару жоспары жасалынған.

Жалпы білім беру ұйымдары қызметінің типтік ережелеріне сәйкес шағын жинақты мектептердің оқушылары үшін бастапқы, аралық және қорытынды сессиялар барлық 9 ауданда қашықтықтан өткізілді.

 Шағын жинақты мектептердегі біріктірілген сыныптар саны – 94.

|  |  |  |  |  |  |  |
| --- | --- | --- | --- | --- | --- | --- |
| **№** | **Аудан / қала** | **РО саны** | **ШЖМ саны** | **Біріктірілген сыныптар саны (қ/о)** | **Біріктірілген сыныптары бар ШЖМ** | **Біріктірілген сыныптары жоқ ШЖМ** |
| **1** | **Абай** | 4 | 10 | 23 (17/6) | 7 | 3 |
| **2** | **Ақтоғай** | 5 | 18 | 6 (4/2) | 4 | 14 |
| **3** | **Бұқаржырау** | 5 | 25 | 32 (26/6) | 17 | 8 |
| **4** | **Жаңаарқа** | 3 | 16 | 3 | 2 | 14 |
| **5** | **Қарқаралы** | 5 | 28 | 13 | 10 | 18 |
| **6** | **Нұра** | 4 | 25 | 24 (22/2) | 15 | 10 |
| **7** | **Осакаров** | 5 | 27 | 37 (35/2) | 20 | 7 |
| **8** | **Ұлытау** | 3 | 13 | 12 | 7 | 6 |
| **9** | **Шет**  | 5 | 36 | 13 | 8 | 28 |
|  | ***Аудандар б-ша:*** | **39** | ***198*** | **163 (145/18)** | **90** | **108** |
| **1** | **Қарағанды:**  |  | **1** | **6** | 1 | - |
|  | № 134 НМ |  |  | 6 (3/3) |  |  |
| **2** | **Жезқазған:** |  | **3** | **4** | 2 | 1 |
|  | № 6 НМ  |  |  | - |  |  |
|  | № 14 ЖББМ |  |  | 3 |  |  |
|  |  № 15 НМ |  |  | 1 |  |  |
| **3** | **Қаражал қсы:** |  | **3** | **1** | 1 | 2 |
|  | № 5 БМ |  |  | **-** |  |  |
|  | № 6 ЖББМ |  |  | **-** |  |  |
|  | № 11 ЖББМ |  |  | **1** |  |  |
|  | ***Қалалар б-ша:*** |  | ***7*** | **11 (8/3)** | **4** | **3** |
|  | **БАРЛЫҒЫ:** |  | ***205*** | **174 (153/21)** | **94** | **111** |

Облыс бойынша шағын жинақты мектептерде 1 – педагог-шебер, 358 педагог – зерттеуші біліктілік санатты мұғалім қызмет атқарады (01.03.2022жылға).

|  |  |  |  |  |
| --- | --- | --- | --- | --- |
| **№** | **Аудан/қала** | **Педагог- шебер мұғалім саны** | **Педагог – зерттеуші санатты мұғалім-дер саны** | **Мектептер** |
| 1 | Абай | 0 | 7 |  Юбилейный, Самарқа, Дзержинск, ЕсенгелдіЖББМ |
| 2 | Ақтоғай | 0 | 37 | Тасарал, М.Ержанов ат., А.Ермеков ат., Нұржанов ат., Абай ат, Қошқар, Қызыларай, Кенесбеков ат. Ортадересін ЖББМ-тер; Ж.Ақбай ат., С.Ибраев ат., Ақши НОМ-тер. |
| 3 | Бұқаржырау | 0 | 58 | Ботақара, Шешенқара, Нұра, С.Мұқанов ат, Заречный, Керней, Ақтөбе, Амаангелді, Белағаш, Қ.Сәтбаев ат., Т.Бигелдинов ат., Үміткер ЖББМ-р; Боранбаев ат., Андрейниковка, Т.Елгезек ат., Алғабас, Тасшоқы, Красная нива НОМ-р. |
| 4 | Жаңаарка | 0 | 5 | Ынтымақ, Ақтау, Талдыбұлақ ЖББМ-тер. |
| 5 | Қарқаралы | 0 | 50 | № 3, № 6, № 8, № 12, № 14, № 18, № 19, № 21, № 31, № 32, № 33, № 35 ЖББМ-тер; № 9, № 24, № 26 НОМ-тер. |
| 6 | Нұра | 0 | 78 | К.Мыңбаев ат., С.Талжанов ат., Р.Қошқарбаев ат., Қарой, К.Шайменов ат., Шұбаркөл, М.Дулатұлы ат., А.Бөкейханов ат., Нұра, Байтуған, Қарақойын, Сүлейменов ат., Баршын ЖББМ-тер; Құланөтпес, Аймауытұлы ат., Пушкин, Сарыөзен, Д.Шалабеков ат. НОМ-тер. |
| 7 | Осакаровка | 1-№ 29 ЖББМ | 75 | № 6, № 7, № 8, № 10, № 13, № 16, № 17, № 18, № 20, № 22, № 24, № 25, № 28, № 29 ЖББМ-тер; № 30, № 34,№ 35 НОМ – тер; № 37 БМ. |
| 8 | Ұлытау | 0 | 4 | № 10, № 11, № 14, № 17 ЖББМ – тер. |
| 9 | Шет | 0 | 28 | Еркіндік, Қызылқой, Нұраталды, Бұрма, Шет, Көктіңкөлі, Сәрінжіпұлы ат., Сәкен, Талды ЖББМ –тер; Алихан, Ақсу, Алтайбаев ат. НОМ – тер. |
|  | **АУДАН:** | **1** | **342** |  |
| 1 | Қарағанды  | 0 | 2 | № 134 НОМ |
| 2 | Жезқазған  | 0 | 2 | № 14 ЖББМ |
| 3 | Қаражал  |  | 12 | № 6, № 11 ЖББМ – тер. |
|  | **ҚАЛА:** |  | **16** |  |
|  | **Барлығы**:  | **1** | **358** |  |

1. **Білім сапасы.**

 Шағын жинақты мектеп оқушыларының білім сапасына 3 рет (қараша-2021ж, қаңтар, маусым – 2022ж). салыстырмалы сараптамасы жасалынды. Білім сапасы бойынша туындаған мәселелер анықталып, оларды шешу жолдары белгіленіп, олқылықтарды жою бойынша әр ауданда жоспарлы жұмыстар ұйымдастырылды.2022 жылдың 3 наурыз күні өткен «Әдістемелік күн» жоспарына сәйкес шағын жинақты мектеп оқушыларының білім сапасы қаралып, мәселелерді шешу бойынша ұсынымдар берілді.

1. **Білім жетілдіру курстары.**

Абай атындағы ҚазҰПУ-нің Біліктілікті жетілдіру және қашықтықтан оқыту орталығы «ШЖМ-де оқу-тәрбие үдерісін ұйымдастыру және басқару» тақырыбында 2021 жылдың 25-29 қазан аралығында өткен республикалық білім жетілдіру курсына 33 ШЖМ директорлары, орынбасарлары қатысты, барлығына сертификаттар берілді.

1. **Әдістемелік семинарлар.**

Шағын жинақты мектептерде заманауи білім беруді дамытудың өзекті мәселелері мен болашағы туралы, тірек мектебінің (РО) магниттік мектептермен жұмысты ұйымдастыруы бойынша 8 рет әдістемелік семинарлар өткізілді.

* 2021-2022 оқу жылында шағын жинақты мектептерде оқу үрдісін ұйымдастыру ерекшеліктері».
* «Ресурстық орталықтардың жұмысын жоспарлау және ұйымдастыру» - Осакаров ауданының тірек мектептерінің (РО) тәжірибесі.
* «Шағын жинақты мектептердегі біріктірілген сыныптардың білім сапасын арттыру» - Ұлытау ауданы.
* «Жаратылыстану - математикалық пәндер мұғалімдеріне арналған «Заманауи технологиялар - білім сапасын арттырудың негізгі құралы» - Қарқаралы ауданының Тірек мектептерінің (РО) іс – тәжірибесі.
* «Оқу процесін ұйымдастыруда Тірек мектептерінің магниттік шағын жинақты мектептермен бірыңғай оқу жұмыс жоспарын құру ерекшеліктері» Шет ауданының Ресурстық орталықтарының тәжірибесі.
* «Дарынды балалармен жұмысты ұйымдастыру» - Тірек мектептерінің (РО) тәжірибесі. (Бұқаржырау ауданы).
* «Оқушыларға ерте кәсіптік бағдар беру» - Нұра ауданының Ресурстық орталықтардың магниттік шағын жинақты мектептермен ұйымдастырған іс- тәжірибесі.
* «Ресурстық орталықтарда білім беру қызметін ұйымдастыру».

 Облыс бойынша тірек мектептерінде (РО) және шағын жинақты мектептерде шығармашылықпен жұмыс атқаратын мұғалімдердің озық педагогикалық іс – тәжірибелерін насихаттау мақсатында ұйымдастырылған барлық семинарларда тақырыптарына сәйкес магниттік шағын жинақты мектептермен жүргізілген жұмыстар ұсынылып, іс – тәжірибелерімен бөлісті.

 Сонымен бірге Ақтоғай ауданының Шашубай кентіндегі «Мектеп-балабақша кешені базасындағы» тірек мектебінде «Ресурстық орталықтарда білім беру қызметін ұйымдастыру» тақырыбындағы облыстық семинар аясында «Ауыл мектептерінде білім сапасын жақсартудың тиімді жолдары» дөңгелек үстел жұмысы барысында «Оқу үдерісін ұйымдастыруда Тірек мектептерінің магниттік шағын жинақты мектептермен бірыңғай оқу жұмыс жоспарының жүзеге асырылуы», «Ресурстық орталықтардың магниттік шағын жинақты мектептермен сессиялық және сессияаралық жұмыстарды ұйымдастыруы: мәселелері, шешу жолдары», «Шағын жинақты мектеп мұғалімдерінің авторлық өнімдерінің дайындалу ерекшеліктері», «Шағын жинақты мектептердің білім сапасын арттыруда Ресурстық орталықтың рөлі» тақырыптарында Шет, Қарқаралы, Жаңаарқа, Осакаров аудандарының әдістемелік кабинет меңгерушілері жұмыстардың ұйымдастырылуы бойынша мәселелерді шешу жолдарына тоқталды.

 2021 жылдың 26 қазан күні өткен «Қазақстанның білім беру жүйесіндегі дәстүр мен жаңашылдық» тақырыбындағы республикалық конференцияда Шет ауданы білім бөлімі әдістемелік кабинетінің меңгерушісі Д.Б.Бакаев Ы.Алтынсарин атындағы Ресурстық орталықтың жұмысымен, бекітілген магниттік шағын жинақты мектептердің инфроқұрылымымен, «Ағадан – ақыл, атадан нақыл», «Адамгершілік – асыл қасиет», «Ұрпақ тәрбиесі – ұлт болашағы» бөлімдерінен тұратын «Ыбырайтану» вариативтік курсының жүзеге асырылуымен таныстырды.

**IV.** **Әр аудан бойынша Ресурстық орталықтар мен шағын жинақты мектеп мұғалімдерінің облыстық іс – шараларға қатысы:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **№** | **Аудан** | **ҒТК, форум, фести-валь** | **Семи-нар** | **Веби-нар** | **Ворк-шоп, boot camp** | **Шеб сынып** | **байқау** | **Олим пиа-да** | **Бар-лығы** |
| 1 | Абай |  |  |  |  |  |  |  |  |
| 2 | Ақтоғай | 11 |  | 2 | 15 |  | 6 |  | **34** |
| 3 | Бұқар жырау | 15 | 7 | 6 | 5 | 3 | 3 | - | **39** |
| 4 | Қарқаралы | 12 | 12 | 2 | - | - | 13 | 7 | **46** |
| 5 | Нұра | 9 | 7 | 3 | 1 | 9 | 8 | 1 | **38** |
| 6 | Осакаров |  |  |  |  |  |  |  |  |
| 7 | Шет | 9 | 9 | 3 | - | 12 | 14 | 1 | **48** |
|  | **Барлығы:** |  |  |  |  |  |  |  |  |

 **V**. **«Ауыл – қала» жобасы.**

 Ауыл мен қала мектеп оқушыларының білім сапасындағы алшақтықты қысқарту және олқылықтарды жою мақсатында «Ауыл – қала» жобасы аясында облыстық мамандандырылған мектеп-интернаттары өздеріне бекітілген 9 селолық аудандардың мектептеріне оқытудың жаңа әдіс-тәсілдерін жетілдіріп, озық тәжірибелермен алмасу мақсатында оқу жылына жасалынған жоспарға сәйкес воркшоптар, семинар-тренингтер, шеберлік-сабақтарын, оқушыларды олимпиадаға дайындау бойынша вебинарлар өткізіп, онлайн кеңестер жүргізілді.

«Ауыл – қала» облыстық жобасын жүзеге асыруда мамандандырылған мектеп лицей – интернатының аудандардың педагогтері және білім алушыларымен жоспарлы атқарған жұмыстары, тәжірибесі" тақырыбында 7 рет облыстық семинарлар және вебинар ұйымдастырылып, өткізілді.

 - Н.Нұрмаков атындағы ММИ және № 1 «Білім – инновация» лицей интернатының Ақтоғай, Шет аудандарымен өткен оқу жылында атқарған жұмыстары (қыркүйек-2021ж).

 - № 3 «Білім – инновация лицей – интернатының Жаңаарқа ауданы педагогтері мен оқушылары үшін жоспарлы атқарған жұмыстары, тәжірибесі (қараша-2021ж).

- «Дарын» ММИ Осакаров ауданы педагогтері мен оқушылары үшін жоспарлы атқарған жұмыстары, тәжірибесі (қаңтар-2022ж).

- Жамбыл атындағы ММИ Бұқар жырау ауданы педагогтері мен оқушылары үшін жоспарлы атқарған жұмыстары, тәжірибесі (ақпан-2022ж).

- «Мұрагер» ММИ Қарқаралы ауданы педагогтері мен оқушылары үшін жоспарлы атқарған жұмыстары, тәжірибесі (мамыр -2022ж).

- № 2 «Білім – инновация лицей – интернатының және «Ақпараттық технологиялар» мамандандырылған мектеп лицей – интернатының Нұра, Абай аудандары педагогтері мен оқушылары үшін жоспарлы атқарған жұмыстары, тәжірибесі (маусым-2022ж).

- «Элективті курс бағдарламасы - бағдарлы оқытуды жүзеге асырудың басты құралы» (маусым – 2022).

 Әр семинардың бекітілген бағдарламасына сәйкес аудандық әдістемелік кабинет меңгерушілері жоба бойынша атқарылған жұмыстарын ұсынды.

**VI.** **«Ауыл мектебі» жобасы.**

 Ауылдық жердегі мектеп оқушыларының білім сапасын арттыру, мектептерді одан әрі дамыту үшін қолайлы жағдайлар жасау мақсатында «Назарбаев Зияткерлік мектептері» дербес білім беру ұйымымен бірлескен «Ауыл мектебі» жобасы Қарқаралы ауданында жүзеге асырылуда, атқарылған жұмыстардың сараптамасы жасалынды. 2022 жылдың 18 ақпан күні «Республикалық «Ауыл мектебі» жобасын жүзеге асыру бойынша іс-шаралардың ұйымдастырылуы: нәтижелері, мәселелер» тақырыбында облыстық семинар өткізілді.

 «Назарбаев Зияткерлік мектептері» дербес білім беру ұйымының «Ауыл мектебі» жобасын іске асыру жұмыстарының жүргізілуі»  мақсатында семинар бағдарламасына сәйкес жобаға енген Қарқаралы ауданының мектептерінің жұмыстары ұсынылды.

**VII.** **Шеберлік – сабақтары.**

 Облыстық «Күзгі мектеп» жұмысы аясында қазақ - орыс мектептері мұғалімдері үшін «Шағын жинақты мектептердегі біріктірілген сыныптардың оқу үдерісін ұйымдастыру ерекшеліктері» тақырыбында Нұра, Ұлытау, Абай, Бұқаржырау аудандарының мұғалімдері шеберлік-сыныптарын өткізді.Мұғалімдердің шеберлік – сыныптары өте тартымды, сауатты, оқытудың әр – түрлі тәсілдері пайдаланылды.

|  |  |  |  |
| --- | --- | --- | --- |
| **Аудан** | **Мектеп** | **Мұғалім** | **Пән атауы** |
| Нұра | Пушкин атындағы НОМ  | Алиаскарова Алма Какеновна  | бастауыш сынып мұғалімі (2+3) |
| Нұра | Пушкин атындағы НОМ  | Макенова Айсулу Сармантайқызы | Орыс тілі мен әдебиеті (7+8) |
| Нұра | Пушкин атындағы НОМ  | Манапова Сагдат Сырлыбековна | География (7+8) |
| Ұлытау | № 18 ЖББМ | Әліпбаева Лаура Айбекқызы | Орыс тілі мен әдебиеті (5+6) |
| Абай | Қоянды НОМ | Абишева Лаура Ұзақпаевна (5+6),  | математика (5+6) |
| Абай | Ақбастау ЖББМ | Раимбекова Алмагуль Кумаровна  | Қазақстан тарихы (10+11) |
| Бұқар жырау | Ботақара ЖББМ | Кабжанова Гульсара Манарбековна | Бастауыш сынып (3+4) |
| Бұқар жырау | Т.Бигельдинов ат ЖББМ | Куатбекова Алмагуль Саламатовна | Алгебра (7+8). |

**VIII. Зерделеу жұмыстары.**

 ББД ОӘО жоспарына сәйкес Абай, Ақтоғай, Бұқар жырау, Шет аудандарындағы Ресурстық орталықтар (ТМ) мен шағын жинақты мектептердің жұмыстары зерделенді, қорытындысы жасалынып, әдістемелік көмектер, ұсыныстар берілді.

 Сонымен бірге «Шағын жинақты мектептердегі біріктірілген сыныптарда оқыту сапасы, білім алушылардың біліміндегі олқылықтардың орнын толтыру жұмыстарының ұйымдастырылуы» «Ресурстық орталықтың магниттік мектептермен сессиялық және сессияаралық кезеңдерде бірлесе атқарған жұмыстары» қаралды.

**IX. Облыстық байқаулар.**

 **«**Ресурстық орталықтардың (Тірек мектептерінің) қызметін ұйымдастырудағы озық тәжірибені айқындау, жинақтау және тарату» мақсатында «Үздік Ресурстық орталық (Тірек мектебі)» облыстық байқауы 2 кезеңде өткізіліп, 2021 жылдың 25 қараша күні қорытындысы шығарылды.Аудандық кезеңнің қорытындысы бойынша облыстық байқауға 8 селолық аудандардың Ресурстық орталықтарының (Тірек мектептерінің) жұмысы ұсынылды. Облыстық байқау комиссиясы ұсынылған құжаттарды, бейне материалдарды Ережеде белгіленген критерийлер бойынша талдап, қорытындысын шығарды. Жеңімпаздар Қарағанды облысында білім беруді дамытудың оқу- әдістемелік орталығының дипломдарымен марапатталды.

**I орын -** "Үштөбе Тірек мектебі "(РО) КММ, Бұқаржырау ауданы.

**II орын -**М.Бәпиұлы атындағы № 44 Тірек мектебі (РО), Қарқаралы ауданы.

**III орын –** "№ 9 гимназия базасындағы Тірек мектебі (РО)",Осакаров ауданы.

**III орын –** «А.Ермеков атындағы Тірек мектебі (РО)» КММ, Шет ауданы.

 - Жылдық жоспарға сәйкес шағын жинақты мектеп мұғалімдерінің озық іс - тәжірибесін анықтау, бағалау және тарату мақсатында «Шағын жинақты мектептің Үздік мұғалімі-2022» облыстық байқауы3 кезеңде өткізілді:

Бірінші кезең - 2022 жылдың сәуір айында аудандық/қалалық.

Екінші кезең 2022 жылдың 10 – 13 мамырында облыстық. Аудандық кезеңнің қорытындысы бойынша 2-ші кезеңге селолық аудандардың және Жезқазған, Қаражал қалаларының шағын жинақты мектептерінен 11 мұғалімнің жұмысы ұсынылды. Байқау Ережесінің екінші кезең талаптарына сәйкес 2022 жылдың 11 мамыр күні облыстық комиссия байқауға қатысушылардың құжаттарын зерделеп, талдады.

Ұсынылған байқау құжаттарының талдау, бағалау қорытындысы бойынша ақтық кезеңге 44,2 – 60,2 аралығында ұпай жинаған 5 қатысушы анықталды. Ағымдағы жылдың 19 мамыр күні өткен байқаудың үшінші ақтық кезеңі тапсырмаларын орындау барысында өз білімдерін, шығармашылығын көрсете білген Ұлытау, Абай, Бұқар жырау, Шет және Жаңаарқа аудандарының шағын жинақты мектеп ұстаздары жүлделі орындарға ие болды.

Байқаудың 3-ші ақтық кезеңінің қорытындысы бойынша жүлдегерлер:

**Бас жүлде** - **Тойланбаева Гульнур Атыгаевна** - Ұлытау ауданы Байқоңыр ауылы № 17 ЖББМ ағылшын тілі пәні мұғалімі.

**I –орын**  **Молдабекова Айман Жаскайратовна** -Абай ауданы «Юбилейный ЖББМ» қазақ тілі,әдебиеті пәні мұғалімі.

**II-орын** **Шалабаева Зарина Флюровна** - Бұқаржырау ауданы «Ботақара ЖББМ» биология пәні мұғалімі.

**III-орын** **Султанова Гульнур Жакибаевна** -Шет ауданы «Босаға ЖББМ» бастауыш сынып мұғалімі.

**III-орын** **Мамыраева Жулдызым Тайгозиновна** -Жаңаарқа ауданы «Көктал ЖББМ" бастауыш сынып мұғалімі.

 **МӘСЕЛЕЛЕР:**

 1) Ресурстық орталық пен магниттік шағын жинақты мектептердің бірыңғай оқу жұмыс жоспарларының дұрыс құрылмауы, орындалысының қадағаланбауы.

 2) Шағын жинақты мектептерде білім сапасының төмендеуі (себептері – мұғалімдердің жетіспеушілігінен жаңа формат бойынша сабақтардың тиімді жүргізілмеуі, зерттеу сабақтарын өткізуде мұғалімдердің қабілеттерінің төмендігі, зертханалық сабақтардың талапқа сай жүргізілмеуі).

 3) Мұғалімдердің зерттеушілік дағдыларының жеткіліксіздігі.

 4) Білім алушылардың функционалдық сауаттылығын арттыруға бағытталған жұмыстардың төмендігі.

 5) Шағын жинақты мектеп оқушыларының облыстық деңгейде пән олимпиадаларында, байқауларда жүлделі орындар алмауы.

 6) Шағын жинақты мектеп мұғалімдерінің жекелей және Ресурстық орталықтар мен магниттік шағын жинақты мектеп мұғалімдердің бірлескен авторлық өнімдердің әзірленбеуі.

 7) Біріктірілген сыныптарда оқу үдерісін ұйымдастыруда функционалдық сауаттылық тапсырмалары толығымен орындалмайды, жазу каллиграфиясына көңіл бөлінбейді.

 8) Облыстық «XXI ғасыр дағдылары» ғылыми-тәжірибелік конференциясына ШЖМ мұғалімдерінің қатысының және ұсынылған жұмыстар сапасының төмендігі (ШЖМ-ден тек 52 жұмыс ұсынылған, селолық ШЖМ-дегі 3 861 мұғалімнің 1,34 %).

**Мәселелерді шешу жолдары:**

 1. Тірек мектебі (РО) мен магниттік шағын жинақты мектептің оқу қызметін жүзеге асыратын, бірлескен педагогикалық кеңесте бекітілген бірыңғай оқу жұмыс жоспарларының жүзеге асырылуын қадағалау.

 2. Сабақ барысында оқушылардың функционалдық сауаттылығын дамытуға бағытталған тапсырмаларды үнемі қолдану. «Зейін» жобасы бойынша функционалдық сауаттылық тапсырмалар жинағын жасауға көмек көрсету.

 3. Пәндердің берілу сапасына мектепішілік бақылаудың жүргізілуін қадағалау, білім сапасына мониторингтік талдауды үнемі жүргізу. Оқушыларды пән олимпиадасына дайындау жұмыстарын жүйелі ұйымдастыру.

 4. Педагог-шебер, педагог-зерттеуші мұғалімдерден құрылған аудандық шығармашылық топ жұмысы арқылы шағын жинақты мектеп мұғалімдеріне жоспарлы әдістемелік көмектер көрсету.

 5. Сессияаралық кезеңде оқушылармен жеке жұмыстарды ұйымдастыру үшін оқу-әдістемелік кешендер (жұмыс дәптері, электронды оқулық, т.б.), бейнесабақтар әзірлеу.

 6. Шағын жинақты мектеп мұғалімдеріне біріктірілген сыныптардағы сабақ үдерісінің ерекшелігі бойынша әр ауданда нақты іс – шаралар ұйымдастыру.

 7. Шағын жинақты мектеп оқушылары және мұғалімдері арасында аудандық ғылыми-тәжірибелік конференциялар өткізу, нәтижесін шығару (2022-2023 ож).

 8. Оқу жұмыс жоспарының вариативтік компонетінің таңдау және элективті курстары бойынша Ресурстық орталық пен шағын жинақты мектеп мұғалімдерінің бірлескен әдістемелік өнімдерін әр ауданда әзірлеуді қолға алу.

 9. Мектептің оқу жұмыс жоспарын әзірлеу бойынша кеңестер беру.